 Gaandi ka sokow kooxdaan bulshada rayidka ah sidoo waxaa magaalada Nairobi laga dareemayay dhaqdhaqaaqyo ay ku doonayeen in shirka la badbaadiyo sida ku cad qoraalo isdaba joog ah oo ay soo saareen ayay waxay ku baaqayeen in shirka la hakiyo lana joojiyo awood qaybsiga ay ku dhawaqeen guddiga farsamada IGAD dibna loogu laabto Axdiga KMG ah, loona hawl galo sidii uu shirku ku noqon lahaa mid loo dhan yahay, qolyaha lagu tilmaamo in ay taageeraan siyaasada Itoobiya ee ku wajahan Soomaaliya ayaa markasta dhaliila kooxdan , ayagoo cambaarayn joogto ah dusha kaga tuura qaabka iyo arrigtidooda siyaasadeedba, kooxdan bulshada rayidka ah ayaa waxaa la dhihi karaa waa kooxda kaliya ee aan ka tirsanayn kooxaha siyaasada Soomaaliya, isla markaasna shirka ku leh saamayn balaaran, qaar kood ayaa waxaa la sheegayaa in ay hanjabaado iyo caga-juglaynba kala kulmaan qolayaha arragtidooda dhaliila, hase ahaatee waxaan shaki ku jirin in ay kooxdani sumcad iyo amaan badanba ka dhex heshay bulshadda Soomaaliyeed intooda fiyow ee udiriraya in la soo celiyo karaamadii iyo qaranimadii ay ummadda Soomaaliyeed lahayd. 